CELEX: 32012R0641
Language: et
Date: 2012-07-16 00:00:00
Title: Nõukogu määrus (EL) nr 641/2012, 16. juuli 2012 , millega muudetakse määrust (EL) nr 356/2010, millega kehtestatakse teatavad piiravad meetmed teatavate füüsiliste ja juriidiliste isikute, üksuste ning asutuste suhtes seoses olukorraga Somaalias

17.7.2012   
            
            
               ET
            
            
               Euroopa Liidu Teataja
            
            
               L 187/3
            
         NÕUKOGU MÄÄRUS (EL) nr 641/2012,
   16. juuli 2012,
   millega muudetakse määrust (EL) nr 356/2010, millega kehtestatakse teatavad piiravad meetmed teatavate füüsiliste ja juriidiliste isikute, üksuste ning asutuste suhtes seoses olukorraga Somaalias
   EUROOPA LIIDU NÕUKOGU,
   võttes arvesse Euroopa Liidu toimimise lepingut, eriti selle artikli 215 lõikeid 1 ja 2,
   võttes arvesse nõukogu 26. aprilli 2010. aasta otsust 2010/231/ÜVJP, mis käsitleb Somaalia vastu suunatud piiravaid meetmeid (1),
   võttes arvesse liidu välisasjade ja julgeolekupoliitika kõrge esindaja ning Euroopa Komisjoni ühisettepanekut
   ning arvestades järgmist:
   
               (1)
            
            
               Määrusega (EL) nr 356/2010 (2) on ÜRO Julgeolekunõukogu resolutsiooni 1844 (2008) kohaselt kehtestatud piiravad meetmed kõnealuse määruse I lisas nimetatud üksuste ja isikute suhtes.
            
         
               (2)
            
            
               22. veebruaril 2012 võttis ÜRO Julgeolekunõukogu vastu resolutsiooni 2036 (2012), mille punktis 23 ta kinnitab, et tema hinnangul võib puusöe eksport Somaaliast ohustada Somaalias rahu, julgeolekut ja stabiilsust.
            
         
               (3)
            
            
               ÜRO Julgeolekunõukogu Somaaliat käsitleva resolutsiooni 751 (1992) alusel moodustatud julgeolekunõukogu sanktsioonide komitee ajakohastas 17. veebruaril 2012 loetelu isikutest ja üksustest, kelle suhtes kohaldatakse piiravaid meetmeid.
            
         
               (4)
            
            
               16. juulil 2012 võttis nõukogu vastu otsuse 2012/388/ÜVJP, (3) et täita ÜRO Julgeolekunõukogu resolutsiooni 751 (1992), lisades ühe täiendava isiku otsuses 2010/231/ÜVJP esitatud loetellu isikutest ja üksustest, kelle suhtes kohaldatakse piiravaid meetmeid.
            
         
               (5)
            
            
               Kõnealune meede kuulub aluslepingu reguleerimisalasse ja seepärast on selle rakendamiseks vaja liidu tasandi õigusakti, eelkõige tagamaks, et kõikide liikmesriikide majandustegevuses osalejad kohaldaksid nimetatud meedet ühetaoliselt.
            
         
               (6)
            
            
               Lisaks selgitati ÜRO Julgeolekunõukogu resolutsioonis 2002 (2011) erandit, mis on juba ette nähtud määrusega (EL) nr 356/2010 ning millega lubatakse teha kättesaadavaks rahalised vahendid, muud finantsvarad või majandusressursid, mis on vajalikud selleks, et ÜRO, tema eriasutused või programmid, humanitaarorganisatsioonid, kellel on ÜRO Peaassamblees vaatleja staatus ja kes annavad humanitaarabi, ja nende koostööpartnerid saaksid õigeaegselt tarnida Somaaliasse hädavajalikku humanitaarabi. Kõnealune selgitus tuleks lisada määrusesse (EL) nr 365/2010.
            
         
               (7)
            
            
               Seepärast tuleks määrust (EL) nr 356/2010 vastavalt muuta,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määrust (EL) nr 356/2010 muudetakse järgmiselt.
   
               1)
            
            
               Artikli 2 lõige 3 asendatakse järgmise lõikega:
               „3.   I lisa koosneb julgeolekunõukogu või sanktsioonide komitee poolt ÜRO Julgeolekunõukogu resolutsiooni 1844 (2008) kohaselt kindlaks määratud füüsilistest või juriidilistest isikutest, üksustest või asutustest, kes:
               
                           a)
                        
                        
                           osalevad tegevuses või toetavad tegevust, mis ohustab Somaalias rahu, julgeolekut või stabiilsust, sealhulgas tegevus, mis ohustab 18. augusti 2008. aasta Djibouti kokkulepet või poliitilist protsessi või kes ähvardavad jõuga üleminekuaja föderaalinstitutsioone või AMISOMi;
                        
                     
                           b)
                        
                        
                           rikuvad relvaembargot ja seotud meetmeid, mida kinnitati veel kord ÜRO Julgeolekunõukogu resolutsiooni 1844 (2008) punktis 6;
                        
                     
                           c)
                        
                        
                           takistavad humanitaarabi toimetamist Somaaliasse või juurdepääsu humanitaarabile või selle jagamist Somaalias;
                        
                     
                           d)
                        
                        
                           on poliitilised või sõjaväelised liidrid, kes kohaldatavat rahvusvahelist õigust rikkudes värbavad või kasutavad lapsi relvastatud konfliktides Somaalias, või
                        
                     
                           e)
                        
                        
                           vastutavad kohaldatava rahvusvahelise õiguse rikkumise eest Somaalias, sest nad on võtnud relvastatud konfliktides sihtmärgiks tsiviilisikuid, kaasa arvatud lapsi ja naisi, sealhulgas neid tappes ja sandistades, nende suhtes seksuaalset ja sool põhinevat vägivalda kasutades, neid röövides ja sunniviisiliselt ümber asustades ning koole ja haiglaid rünnates.”
                        
                     
         
               2)
            
            
               Artiklis 4 asendatakse lõige 1 järgmisega:
               „1.   Artikli 2 lõikeid 1 ja 2 ei kohaldata selliste rahaliste vahendite või majandusressursside kättesaadavaks tegemise suhtes, mis on vajalikud selleks, et ÜRO, tema eriasutused või programmid, humanitaarorganisatsioonid, kellel on ÜRO Peaassamblees vaatleja staatus ja kes annavad humanitaarabi, ja nende koostööpartnerid, sealhulgas kahe- või mitmepoolselt rahastatavad valitsusvälised organisatsioonid, kes osalevad ÜRO ühispöördumises Somaalia poole, saaksid õigeaegselt tarnida Somaaliasse hädavajalikku humanitaarabi.”
            
         
               3)
            
            
               Käesoleva määruse I lisas nimetatud isik kantakse I lisa I jaos esitatud isikute loetellu.
            
         
               4)
            
            
               II lisa asendatakse käesoleva määruse lisas esitatud tekstiga.
            
         Artikkel 2
   Käesolev määrus jõustub selle Euroopa Liidu Teatajas avaldamise päeval.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 16. juuli 2012
      
         
            Nõukogu nimel
         
         
            eesistuja
         
         S. ALETRARIS
      
   
   
      (1)  ELT L 105, 27.4.2010, lk 17.
   
      (2)  ELT L 105, 27.4.2010, lk 1.
   
      (3)  Vt käesoleva Euroopa Liidu Teataja lk 38.
   
      I LISA
      
         
            „II LISA
            
               Pädevaid asutusi käsitlevat teavet sisaldavad veebisaidid ja aadress, millel Euroopa Komisjoni teavitada
            
            BELGIA
            http://www.diplomatie.be/eusanctions
            BULGAARIA
            http://www.mfa.bg/en/pages/view/5519
            TŠEHHI VABARIIK
            http://www.mfcr.cz/mezinarodnisankce
            TAANI
            http://um.dk/da/politik-og-diplomati/retsorden/sanktioner/
            SAKSAMAA
            http://www.bmwi.de/BMWi/Navigation/Aussenwirtschaft/Aussenwirtschaftsrecht/embargos.html
            EESTI
            http://www.vm.ee/est/kat_622/
            IIRIMAA
            http://www.dfa.ie/home/index.aspx?id=28519
            KREEKA
            http://www1.mfa.gr/en/foreign-policy/global-issues/international-sanctions.html
            HISPAANIA
            http://www.maec.es/es/MenuPpal/Asuntos/Sanciones%20Internacionales/Paginas/Sanciones_%20Internacionales.aspx
            PRANTSUSMAA
            http://www.diplomatie.gouv.fr/autorites-sanctions/
            ITAALIA
            http://www.esteri.it/MAE/IT/Politica_Europea/Deroghe.htm
            KÜPROS
            http://www.mfa.gov.cy/sanctions
            LÄTI
            http://www.mfa.gov.lv/en/security/4539
            LEEDU
            http://www.urm.lt/sanctions
            LUKSEMBURG
            http://www.mae.lu/sanctions
            UNGARI
            http://www.kulugyminiszterium.hu/kum/hu/bal/Kulpolitikank/nemzetkozi_szankciok/
            MALTA
            http://www.doi.gov.mt/EN/bodies/boards/sanctions_monitoring.asp
            MADALMAAD
            http://www.rijksoverheid.nl/onderwerpen/internationale-vrede-en-veiligheid/sancties
            AUSTRIA
            http://www.bmeia.gv.at/view.php3?f_id=12750&LNG=en&version=
            POOLA
            http://www.msz.gov.pl
            PORTUGAL
            http://www.min-nestrangeiros.pt
            RUMEENIA
            http://www.mae.ro/node/1548
            SLOVEENIA
            http://www.mzz.gov.si/si/zunanja_politika_in_mednarodno_pravo/zunanja_politika/mednarodna_varnost/omejevalni_ukrepi/
            SLOVAKKIA
            http://www.foreign.gov.sk
            SOOME
            http://formin.finland.fi/kvyhteistyo/pakotteet
            ROOTSI
            http://www.ud.se/sanktioner
            ÜHENDKUNINGRIIK
            www.fco.gov.uk/competentauthorities
            
               Aadress teadete saatmiseks Euroopa Komisjonile:
            
            
                        European Commission
                     
                  
                        Service for Foreign Policy Instruments (FPI)
                     
                  
                        Office EEAS 02/309
                     
                  
                        B-1049 Bruxelles/Brussel (Belgium)
                     
                  
                        E-post: relex-sanctions@ec.europa.eu”.
                     
                  
      
   
   
      II LISA
      
         Artikli 1 punktis 3 osutatud isik
      
      Jim’ale, Ali Ahmed Nur (teiste nimedega: a) Jim’ale, Ahmed Ali; b) Jim’ale, Ahmad Nur Ali; c) Jim’ale, Sheikh Ahmed; d) Jim’ale, Ahmad Ali; e) Jim’ale, Shaykh Ahmed Nur).
      Sünniaeg: 1954. Sünnikoht: Eilbur, Somaalia. Kodakondsus: Somaalia või Djibouti. Passi nr: A0181988 (Somaalia), kehtivus lõppes 23. jaanuaril 2011. Asukoht: Djibouti, Djibouti Vabariik. ÜRO loetellu kandmise kuupäev: 17. veebruar 2012.
      Ali Ahmed Nur Jim’ale (Jim’ale) on olnud juhtivatel ametikohtadel endises Somaalia Islami Kohtute Nõukogus, mida tuntakse ka Somaalia Islami Kohtute Liidu nime all ja mille näol oli tegemist radikaalse islamistliku üksusega. Somaalia Islami Kohtute Liidu kõige radikaalsemad liikmed moodustasid rühmituse, mida teatakse Al-Shabaabi nime all. ÜRO Julgeolekunõukogu Somaaliat ja Eritread käsitlevate resolutsioonide 751 (1992) ja 1907 (2009) kohaselt loodud ÜRO Julgeolekunõukogu komitee (ehk „Somaalia/Eritrea sanktsioonide komitee”) lisas 2010. aasta aprillis Al-Shabaabi loetellu üksustest, kelle suhtes kohaldatakse sihipäraseid sanktsioone. Loetellu kandmise põhjuseks oli Al-Shabaabi osalemine otseselt või kaudselt Somaalia rahu, julgeolekut või stabiilsust ohtu seadvates ning muu hulgas ka Somaalia föderaalset üleminekuvalitsust ohustavates tegudes.
      Somaalia/Eritrea sanktsioonide komitee järelevalverühma 18. juuli 2011. aasta aruande (S/2011/433) kohaselt on Jim’ale näol tegemist mõjuvõimsa ärimehega, kes on tegev Al-Shabaabi puusöe- ja suhkrukaubanduses ning on Al-Shabaabiga privilegeeritud suhetes.
      Jim’ale on üks Al-Shabaabi peamisi rahastajaid ning järgib rühmituse ideoloogilist joont. Jim’ale on andnud olulist rahalist ja poliitilist toetust Hassan Dahir Aweysile („Aweys”), kes on Somaalia/Eritrea sanktsioonide komitee poolt samuti eespool nimetatud loetellu kantud. Al-Shabaabi endine aseemiir Muktar Robow jätkas teadaolevalt 2011. aasta keskel poliitilist tegevust Al-Shabaabi organisatsioonis. Robow kaasas Aweysi ja Jim’ale oma püüdlustesse edendada nende ühiseid eesmärke ja tugevdada nende üldist positsiooni Al-Shabaabi juhtkonna lõhestumise kontekstis.
      2007. aasta sügisel lõi Jim’ale Djiboutis ekstremistliku tegevuse jaoks variettevõtte nimega Investors Group. Grupi lühiajaline eesmärk oli Somaalimaad ekstremistliku tegevuse ja relvaostude rahastamise kaudu destabiliseerida. Rühmitus aitas kaasa väikerelvade salaveole Eritreast läbi Djibouti Etioopia viiendasse piirkonda, kus ekstremistid saadetise vastu võtsid. 2008. aasta keskpaiga seisuga jätkas Jim’ale Investors Groupi juhtimist.
      2010. aasta septembri lõpus lõi Jim’ale mobiiltelefonide vaheliste rahaülekannete korraldamisega tegeleva ettevõtte ZAAD ning leppis Al-Shabaabiga kokku, et rahaülekanded muudetakse anonüümsemaks, kaotades isiku tõendamise nõude.
      2009. aasta lõpus kuulus Jim’alele ka hawala konto, kuhu ta kogus islami maksu zakatit, mis anti Al-Shabaabile.